
J-Ja  Frederik  den  Syvende  var  dod,  og  det  paa  et  Tids- 
punkt, da  det  var  Danmarks  Lykke  om  at  gjøre,  at  hans 
Liv  blev  bevaret,  tilfaldt  det  Biskop  Martensen  at  holde 
Talen  over  ham  i  Roeskilde  gamle  Domkirke.  Her 
hvilede  nu  den  døde  Konge,  hvis  Navn.  Frederik  den 
Folkekjære,  nok  kan  stilles  ved  Siden  af  saa  smukke 
Navne  som  Frode  den  Fredegode,  Erik  den  Eiegode, 
og  over  ham  talte  den  Mand,  som  i  9  Aar  havde  været 
Geistlighedens  Overhoved,  og  til  hvem  den  afdøde  Konge 
den  første  Dag  havde  sagt:  Fra  nu  af  skal  Danmarks 
Konge  og  Sjællands  Bisp  staa  sammen,  og  saaledes  bor 
det  jo  at  være  (3die  Del  Side  4). 

Saa  talte  da  Biskoppen  og  sagde:  »Kongen  var 
elsket  som  Faa  .  .  .  han  var  den  Første  af  Ene- 
vældens Konger;  thi  frivilligt,  idet  han  fulgte  sit 
Hjertes  Stemme,  skænkede  han  sit  Folk  en  fri  selv- 
stændig Medvirken  i  Fædrelandets  x\nliggender  .  .  . 
han  sagde:  Folkets  Kjærlighed  er  min  Styrke, 
og  dette  Ord.  som  han  endnu  15  Aar  efter  udtalede 
som   en   faderlig   Formaning   til    den    unge   Konge,   der 


drog  til  Grækenland  for  at  herske  der,  stadfæstede  sig 
lige  til  hans  Dødsdag  .  .  .  Han  sagde:  Folkets  Kjær- 
lighed er  min  Styrke,  og  atter  og  atter  skal  det  ihu- 
kommes som  en  naaderig  beskærmende  Styrelse,  at  en 
saadan  Tid  fik  en  saadan  Konge.  Vi  ville  vist- 
nok ikke  glemme,  at  vi  Mennesker  i  det  gode,  som  vi 
udrette,  dog  kun  ere  Redskaber  for  den  høiere  Magt, 
der  beskikker  Tid  og  Sted  for  Enhver  af  os,  at  det 
Bedste,  som  vi  virke,  ikke  er  vort  eget,  men  er  os 
givet.  Dog  skal  det  ihukommes  ved  Kongens  Kiste, 
at  som  Han  frivilligt  havde  skænket  sit  Folk  Frihedens 
Gave,  saaledes  bevarede  han  ogsaa  Troskab 
mod  sit  Folk.  blev  Løftet  tro.  han  havde  givet 
det.  Og  da  skal  det  ihukommes .  hvad  det  danske 
Folk  aldrig  vil  glemme,  at  skjøndt  han  med  Kjærlighed 
omfattede  alle  sine  Undersaatter ,  dog  var  den  danske 
Folkelighed  uadskillelig  fra  hans  Væsen.  Ja,  vi  kunne 
siee.  at  det  danske  Sind.  den  danske  Tænkemaade 
saaledes  tilhørte  ham.  at  den  ogsaa  fremtraadte  som 
efter  en  høiere  Naturtilskyndelse,  der  allerede  fra  Barn- 
dommens Dage  førte  ham  til  at  elske  Fædrelandets 
Fortid,  dets  historiske  Mindesmærker,  med  hvilke  han 
ogsaa  gjerne  sysselsatte  sig.  Det  skal  ihukommes,  at 
skjøndt  medfødt  kongelig  Høihed  lyste  frem  i  hans  Op- 
træden, dog  var  den  danske  Jævnhed  i  Sind  og  Tale 
uadskillehg  fra  ham,   og  han   elskede   den   menige 

Mand,  elskede  at  færdes  iblandt  Folket,  folte  sig- 
hjemme,  ikke  blot  paa  Borgen,  men  ogsaa  iblandt  dem, 
der  boe  under  det  lave  Tag  ....  Alle  sørge  ved  hans 
Baare,  Soldaten,  som  paa  hans  Bud  kæmpede  under 
Dannebroge,  den  flittige  Borger,  hvis  Velstand  trivedes 
under  ham,  Bonden,  som  han  førte  til  Frihed  og  Selv- 
stændighed, den  Konge,  som  han  selv  kaarede  til 
sin  Efterfølger,  og  Broderrigernes  Konge,  der  var 
hans  faste  Ven.«  (Se:  Sørgetale  ved  H.  M.  Kong 
Frederik  den  Syvendes  Bisættelse  i  Roeskilde  Domkirke 
den  19de  December  af  Dr.  H.  Martensen,  Biskop  over 
Sjællands  Stift\ 

Det  var  dengang.  Xu  er  der  gaaet  tyve  Aar,  og 
nu  lyder  Talen  anderledes,  men  nu  har  jo  Biskoppen 
ogsaa  i  tyve  Aar  tjent  »et  andet  høit  Herskab«  (sdie 
Del,  S.  I52\  Biskoppen  har  nemlig,  som  enhver  døde- 
lig og  som  sin  Forgænger,  maattet  slaa  af  paa  sine 
Idealer.  Hans  »Ideal«,  at  være  Universitetslærer,  opgav 
han  i  1845  ^^^  ^t  kunne  øve  sig  i  »den  Kunst  at  præ- 
dike« for  at  kunne  blive  Biskop  i2den  Del.  S.  yy — 97), 
og  han  opgav  sin  Selvstændighed  i  1 865 ,  da  han  tog 
imod  »at  blive  Konfessionarius  for  det  høie  Herskab, 
skjøndt  han  ikke  følte  sig  skikket  dertil  <  (3die  Del,  S. 
152),  og  nu  taler  han  med  andre  Tunger.      Han   siger: 

»Frederik  den  Syvende  opgav  at  regjere  og  gjorde 
sig  til  Folkets  Redskab,  hvorved  al  Autoritet  maatte 


forsvinde  (2den  DeL  S.  126).  Frederik  den  Syvende 
blev  saa  desperat  over  at  maatte  give  efter  for  sit 
Ministerium  og  udnævne  mig  til  Biskop,  at  han  et  Øie- 
blik  abdicerede,  men  allerede  ved  Taffelet  (!)  tilbage- 
kaldte sin  Abdication  (sdie  Del,  S.  3;.  Der  var  meget 
i  Frederik  den  Syvendes  Liv,  som  man  burde  fortie 
(3die  Del,  S.  140).  Den  Stemning,  som  vedvarende 
reiser  Monumenter  for  Frederik  den  Syvende,  er  en 
meget  uklar  Stemning,  der  bør  afløses  af  en  bedre  med 
en  sandere  Dom  over  ham  og  hans  Tid  (3die 
Del,  S.  143).  Frederik  den  Syvendes  Ægteskab  og 
Hofliv  var  uværdigt  og  demoraliserende  ijdie 
Del  S.   144). 

Saaledes  lyder  Biskoppens  Udtalelser  nu.  og  man 
tor  da  vel  dristig  spørge,  om  han  er  et  Sandhedsvidne, 
eller  om  han  ikke  snarere  øver  »den  Kunst  at  prædike« 
og  taler  i  Guds  Hus  og  Roeskilde  Domkirke,  saaledes 
som  han  ved,  at  man  ønsker  at  høre  ham  tale.  I 
gammel  Tid  leiede  man  Grædekoner  til  at  græde  ved 
et  Lig,  nu  bestilles  Taler,  og  det  er  de  Geistlige,  der 
lade  sig  benytte  paa  den  Maade.  Forskjellen  er  ikke 
stor.  Jeg  ved  jo  nok,  at  Biskop  Martensen  har  søgt 
(3die  Del,  S.  140 — 143)  at  komme  med  et  Forsvar  for 
at  han  ved  Frederik  den  Syvendes  Baare  holdt  en  Tale, 
som  han  ikke  mente,  ligesom  hans  Forgænger,  Biskop 
Mynster,   i  sine  efterladte  Erindringer  har   forsvaret,    at 

han  viede  den  afdode  Konge  til  Grevinde  Danner,  end- 
skjøndt  han  ansaa  det  for  urigtigt ,  men  det  forandrer 
ikke  Sagen.  Sandheden  er.  at  de  begge  paa  afgjorende 
Punkter  i  deres  Liv  vare  betalte  Tjenere,  der  gi'orde 
hvad  man  bod  dem  gjore  i  Henhold  til  det  gamle  Ord : 
»dens  Brød  jeg  æder,  dens  Vise  jeg  kvæder«.  Det  er 
dette  S.  Kierkegaard  kaldte  at  gjore  Xar  af  Gud ;  thi 
hvis  Gud  fordrer  Noget  af  et  Menneske,  er  det  Sand- 
hed —  Sandhed  indtil  Døden.  Han  havde  da  ogsaa 
Ret  i  at  paastaa  (Fædrelandet  Xr.  24,  1855^  at  de 
Geistlige  kunde  være  »meget  respektable  og  dygtige 
Embedsmænd«,  men  at  de  kun  bleve  latterlige  ved  at 
være  Sandhedsvidner. 

Og  denne  Biskop,  som  tjente  Kongen  i  9  Aar,  og 
erkjender,  at  han  »aldrig  havde  personlig  Grund  til 
Klage«  over  Frederik  den  Syvendes  Opførsel  ^3die  Del, 
S.  5),  kom  nu  hyppigt  til  Taffels  hos  ham,  aflagde 
Grevinden  et  Besøg  paa  Kongens  udtrykkelige  For- 
langende og  var  ved  Taflerne  sammen  med  hende,  der 
nu  kaldes  af  ham  »denne  Dame.<.  Det  er  hende, 
med  hvem  Kongen  forte  et  uværdigt  og  demorali- 
serende Hofliv,  men  sammen  med  hende  spiste  Bi- 
skoppen Dyresteg  og  drak  Champagne,  og  titulerede 
hende  »Deres  Naade«  —  og  nu  er  hun  en  uværdig  og 
demoraliserende  Person;  men  Biskoppen  er  værdig,  ær- 
værdig,   høiærværdig    og    moralsk!      Kan    man    forstaa 

dette?     Kan   Nogen   leve   med,    kjendes    ved,    omgaas 
en  Person  med  Ærbødighed   og    saa   efter  hendes  Død 
saaledes  benævne  hende,   uden  at  maatte  rødme  dybt? 
Er  det  saaledes,   at  man  bevarer  en  ren  Samvittighed? 
Oe  hertil  kommer  nu,  at  denne  Dame  stedse  fredede 
om  Kongens  Minde  og  for  sine  og  Kongens  Sparepenge 
oprettede  en  Stiftelse,  som  kun  faa  Lande  kunne  opvise 
:\Iage    til*).      Det    er    ikke    et   Kloster   å   la  Vallø    og 
Vemmetofte,   stiftet    for   Statens   Penge   for   Konferents- 
raaders   og  Stormænds  Dottre,   men   det   er  for  simple, 
fattige  Børn,  dem,  som  det  er  en  Kristi  Gjerning  at  be- 
klæde og  bespise,  og  Midlerne  til  den  ere  tilveiebragte 
ved   at   spare   af  Kongens   egne    tilstaaede  Indkomster  i 
15  Aar   og   ikke   ved   at   tage   af  Statens  Penge.      Ikke 
med  et  Ord  omtales  denne  Gjerning  af  denne  Dame, 
som  ikke  engang   vilde   have  sit  Navn   knyttet   til  Stif- 
telsen,     men    kun    kaldte    den:     »Kong    Frederik    den 
Syvendes   Stiftelse << ;    derimod   omtales   et   andet  Legat. 
Da  Biskop  ^Martensen  nemlig  holdt  Jubilæum  som  Biskop, 
modtog   han    et   Legat   af  20.000   Kroner,    hvoraf  han 
kunde   putte   de   10,000  Kroner   i   sin    egen  Lomme   for 
at  faa  en  hyggelig  Sommerbolig,  for  at  ligge  paa  Landet 
»og   lade   den   rige   danske   Natur    strømme    sig    imøde 


*)  Stiftelsen  paa  Jægerspris  eiede  31te  December  1882  over  y'/a 
Mill,  Kroner  og  opdrog  i  1882  340  hjælpeløse  og  forladte  Pige- 
børn af  Almuen,  foruden  at  den  stedse  udvides. 

med  sine  velgjørende  Virkninger«  (3die  Del,  S.  128). 
De  andre  10.000  Kroner  skulde  benyttes  til  et  Legat, 
der  skulde  bære  hans  Navn,  og  hvorfor  nu  en  theolo- 
gisk  Kandidat  skal  gjore  en  Udenlandsreise.  Herpaa 
ofres  5  Sider,  men  om  et  Legat  paa  over  7  Millioner 
Kroner  til  Kong  Frederik  den  Syvendes  Minde,  til  at 
pleie,  nære  og  opdrage  Hundreder  af  Fattigborn,  siges 
ikke  et  Ord!  —  Nu,  det  er  sandt,  det  sidste  var  stiftet 
af  >^denne  Dame«,  det  første  har  ikke  engang  Bi- 
skoppen stiftet,  men  kun  efter  de  venlige  Giveres  ud- 
tr>'kkelige  Ønske  (jdie  Del,  Side  215—2161  givet  sit 
Navn  til:     Hans  Martensens  Legat. 

Da  Frederik  den  Syvende  havde  beklædt  Thronen 
i  15  Aar,  blev  hans  Thronbestigelsesdag  festligholdt 
paa  Fredensborg  Slot.  I  Berlingske  Tidende  for  22de 
Januar   1863  er  herom  indrykket  følgende  Beretning: 

>Ved  Taffelet,    hvortil  der  var  tilsacrt  en 

talrig  Kreds  af  Damer  og  Herrer,  fornemmelig  fra 
Frederiksborg  og  Fredensborg,  udbragte  H.  K.  H. 
Prinds  Kristian  til  Danmark  Skaalen  for  Hs.  Maj.  Kongen 
med  følgende  Ord: 

>Det  er  idag  Femtenaarsdagen  efter  Deres  Maje- 
stæts Thronbestigelse.  —  Det  er  lykkedes  D.  :\I.  i 
disse  15  Aar  at  vinde  i  en  ualmindelig  Grad  Deres 
Undersaatters   Hjerter,    og    at    virke   uendelig   meget 

for  deres  Lykke,  ikke  blot  ved  de  mange  og  store 
Goder,  D.  M.  har  ladet  dem  tilflyde,  men  især  ved 
det  største  af  dem  alle,  ved  den  Frihedsgave,  De  har 
skænket  dem.  Derfor  vil  ogsaa  Deres  Folk.  naar  det 
behoves,  ofre  Liv  og  Gods  for  Deres  Maj.,  ikke  af 
undersaatlig  Pligt,  men  af  den  varmeste  Hengivenheds- 
og  Kjærlighedsfølelse.  Mod  ingen  af  Deres  Maj.  s 
Undersaatter  har  Deres  Maj.  dog  gjort  saameget  godt 
som  imod  mig ,  og  der  er  derfor  Ingen ,  der  varmere 
end  jeg  kan  ønske,  at  Forsynet  endnu  i  mange  Aar 
maa  bevare  min  Velgjørers  Liv.  Idet  jeg  forsikrer 
D.  M..  at  denne  Taknemmeli  ghedsfolelse  skal 
leve  hos  mig  til  det  Sidste,  udbringer  jeg  et: 
Længe  Leve!  for  Hans  ]\Iajestæt  Kongen !-< 

Paa  disse  Ord.  der  ledsagedes  af  et  ni  Gange  gj en- 
taget:    Kongen  leve!,  svarede  Hans  Maj.: 

»Jeg  takker  Dig.  min  kjære  Kristian,  for  hvad  Du 
har  udtalt  i  dette  Oieblik,  og  glæder  mig  over  at 
see  dit  gode  og  ædle  Hjerte  skinne  igjennem 
enhver  af  dine  Ytringer«. 

Kong  Kristian  den  Niende  og  den  kongelige  Fa- 
milie omtales  smukt  af  Biskop  Martensen  (^3die  Del,  S. 
144  o.  f ),  og  er  der  en  Overbevisning,  der  er  gjældende 
i  Folket,  da  er  det  den.  at  Kong  Kristian  eier  en  Tro- 
fasthed imod  indgaaede  Forpligtelser,  som  intet  for- 
maar  at  rokke.     I  hans  Regjering  er   der  ikke  —  taget 

i  det  store  —  Spor  af  Vaklen  at  opdage,  ikke  disse 
voldsomme  Svingninger  fra  et  ^Ministerium  Ørsted  til 
et  Ministerium  Hall  eller  Rottwitt  og  saa  atter  tilbage, 
der  blev  set  i  Frederik  den  Syvendes  Regjering.  Der 
er  bag  Døgnets  Hændelser  en  Fasthed  i  de  herskende 
Anskuelser,  som  skyldes  Kongens  personlige  Villje  og 
Karakter,  og  enhver,  som  forlader  sig  paa  den,  vil  ikke 
blive  skuffet.  Fra  1848  til  1883  har  han  været  tro 
imod  Danmark  og  dets  Frihed,  hele  hans  Optræden 
har  været  i  Overensstemmelse  med  hans  Valgsprog: 
Med  Gud  for  Ære  og  Ret,  og  naar  han  i  sin  Tale  for- 
sikrede Kong  Frederik  den  Syvende,  at  denne  »ikke 
havde  gjort  saameget  Godt  imod  Nogen«,  som  imod 
ham.  og  at  »Taknemmelighedsfølelsen  derfor  skulde  leve 
hos  ham  til  det  Sidste«,  saa  tvivler  Ingen  om,  at  det 
er  Tilfældet,  oq;  at  Frederik  den  Syvendes  Minde  endnu 
i  1883  er  Kristian  den  Niende  ligesaa  dyrebart  som  i 
1863.  Og  Kong  Frederik  den  Syvende  tvivlede  ikke 
paa  Thronfølgerens  Ord,  thi  han  kjendte  hans  »gode 
og  ædle  Hjerte«  og  han  »saae  det  skinne  igjennem 
enhver  af  Ytringerne«. 

Hvad  er  nu  Biskoppens  Mening?  Drager  han  sin 
Konges  gode  og  ædle  Hjerte  og  Trofasthed  imod  den 
afdøde  Velgjører  i  Tvivl  r  Vover  han  at  sige  til  Kristian 
den  Niende,  at  den  Konge,  hvem  Thronfølgeren  lovede 
evig  Taknemmelighed,  var  »et  Redskab  for  Folket<, 

Og  førte  et  uværdigt  og  demoraliserende  Liv, 
hvoraf  meget  burde  forties?  (Men  dog  taler  Bi- 
skoppen dunkelt  om  »hvad  der  burde  forties«,  ligesom 
han  refererer  Snak  fra  Grundtvigs  Dødsleie,  men  dadler 
Fr.  Hammerich  paa  det  strængeste,  fordi  denne  med- 
deler løs  Tale,  2den  Del,  S.  163).  Eller  tror  han,  at 
Bispekaaben  saaledes  sikrer  ham,  at  han  kan  tilkaste 
den  regjerende  Konge  en  saadan  Fornærmelser  Er  det 
lav  Smiger"  eller  er  det  en  Skriftefaders  ømme  Paa- 
mindelse  at  tale  omtrent  saaledes :  Du,  Konge,  er  meget 
ædlere  og  bedre  end  den,  der  gjorde  Dig  til  Konge  og 
hvem  Du  lovede  evig  Taknemmelighed? 

For  mig  er  Svaret  ikke  vanskeligt,  og  jeg  haaber 
ikke  heller  for  Dig,  min  kjære  Læser:  Frederik  den 
Syvende  troede,  at  »Biskoppens  Anskuelser  ikke  vare 
ganske  rene«,  og  jeg  drager  ikke  denne  Kongens  Dom 
i  Tvivl,  saalidt  som  jeg  tvivler  om,  at  Kong  Kristian 
den  Niendes  Taknemmelighedsfølelse  endnu  er  levende. 
For  mig  er  det  derfor  tydeligt,  at  Biskoppen  roste 
Frederik  den  Syvende  i  Roeskilde  Domkirke,  fordi  han 
skulde  roses,  at  han  drak  denne  Dames  Skaal  ved 
Taflerne,  fordi  den  skulde  drikkes,  og  at  han  nu  dadler 
Frederik  den  Syvende,  fordi  han  derved  kan  rose 
Kristian  den  Niende,  uden  at  han  tænker  paa,  hvilket 
Baand,  der  binder  denne  til  den  afdøde  Konge.  »Dens 
Brød,  jeg  æder,  dens  Vise,  jeg  kvæder«.     Overalt  skinner 

dette  igjennem.  Som  kongelig"  Konfessionarius  er  Bi- 
skoppen indviet  i  Kongefamiliens  kristelige  Liv,  og  nu 
fortæller  han  os  en  Del  om  dette ,  og  giver  Prindserne 
og  Prindsesserne  Karakter  med  en  mærkværdig  Ugenert- 
hed ,  uden  at  han  dertil  er  bemyndiget.  Prindsesse 
Thyra  bestod  ganske  udmærket  ved  Konfirmationen, 
og  Dronningen  gav  Biskoppen  Æren  derfor  (3die  Del, 
S.  153).  Det  er  ydmygt  talt!"^')  Hertugen  af  Cumber- 
land  tænker  stedse  paa  at  blive  Konge  -  i  Hannover. 
Prinds  Valdemar  er  en  elskværdig  Personlighed,  »anlagt 
til  Inderlighed  og  dragen  hen  til  det  usynlige  Rige, 
som  ikke  er  af  denne  Verden«  (3die  Del,  S.  155)- 
Kronprindsen  og  Kronprindsessen  »have  kristelig  In- 
teresse«. 

Dette  er  jo  gode  Karakterer  og  meget  trøstende 
for  Danmarks  Fremtid,  men  for  et  Sandhedsvidne  er 
det  stor  Skade,  at  disse  Ord  ere  saa  behagelige  at  høre 
for  de  endnu  levende ;  thi  de  Ord ,  som  klæde  Sand- 
hedsvidner bedst,  ere  ikke  dem,  der  skaffe  Ordener, 
Breve  »med  værdifulde  Gaver«  (3die  Del,  S.  216),  Be- 
søg af  Kongefamilien  i  Bispegaarden  (3die  Del,  S.  217) 
og  »et  sundt  og  hyggeligt  Landsted«,  men  Ord,  der 
opvække  kongelig  Vrede.     Ikke  heller  er  det  rigtigt,  at 


*)  Sammenlign  Ordene  S.   4:     >^T>et  Bedste,    som  vi   virke,    er  ikke 
vort  eget,  men  er  os  givet. 

Kong  Georg,  Prindsesse  Alexandra  og  Keiserinde  Dag- 
mar ere  forbigaaede,  thi  Biskoppen  har  jo  dog  kjendt 
dem  læntje.  eftersom  deres  Fader  var  Danmarks  erklæ- 
rede  Thronfølger  i  hele  den  Tid.  H.  Martensen  var  Bi- 
skop, om  de  end  ere  confirmerede  af  Stiftsprovst  Paulli. 
Men  størst  Skade  er  det.  at  vi  ikke  faa  Noget  at 
vide  om  Ruslands  Keiserinde ;  thi  som  bekjendt  gik  hun 
i  1866  over  fra  den  lutherske  Kirke  til  den  græske 
Kirke,  og  da  var  Dr.  H.  Martensen  baade  Biskop  og 
kongelig  Konfessionarius.  Hvorledes  kunde  han  tillade, 
at  et  saa  ædelt  Medlem  af  den  kongelige  Familie  forlod 
den  lutherske  Kirke?  Var  hendes  Religionskundskab 
ikke  nok  befæstet,  burde  hun  jo  have  været  confirmeret 
om  igjen.  Er  den  græsk-katholske  Tro  den  høieste, 
burde  jo  Lutherdommen  afskaffes.  Ere  alle  Trosbe- 
kjendelser  lige  gode.  burde  Sjællands  Biskop  jo  ikke 
modsætte  sig  den  yderste  Trosfrihed.  Det  er  ikke 
min  ]\Iening,  at  Danmarks  elskelige  og  afholdte  Prind- 
sesse Dagmar  gjorde  Uret  i  at  antage  en  anden  Tro 
for  at  vinde  en  Keiserindekrone ;  thi  Henrik  den  Fjerde 
i  Frankrig  fandt,  at  Paris  vel  var  en  Helgenmesse 
værd,  og  Kristian  den  Niendes  Stammefader,  Kristian 
den  Tredie,  forandrede  jo  ikke  blot  selv  Religjon,  men 
lod  hele  Landet  forandre  Religjon.  —  Det  er  ikke  min 
Tro,  at  Gud  kun  ser  i  Naade  til  Lutheranerne,  men 
jeg  antager,    at   ogsaa   de   græske   Katholiker   ere   ham 


dyrebare.  Det  er  mig  ogsaa  kjært  at  hore.  at  Frederik 
den  Syvende  var  sympathetisk  stemt  overfor  Katholi- 
cismen  (3die  Del,  S.  5\  da  jeg  deri  ser  en  Religjøsitet. 
som  Biskoppen  ikke  har  fundet  værd  at  omtale  hos  den 
afdøde  Konge.  Jeg  er  Privatmand.  Anderledes  derimod 
stiller  det  sig  med  Biskoppen,  Som  Sjælesørger,  som 
Biskop  skal  han  overholde  Religjonen  i  dens  Former 
og  Indhold,  og  som  Sandhedsvidne  —  thi  alle  Præster 
ere  jo  Sandhedsvidner  —  bor  han  sætte  Himmel  og 
Jord  i  Bevægelse  for  at  bevare  de  Sjæle,  der  ere  ham 
betroede.  Gjør  han  ikke  dette,  tillader  han  sine  Sjæle 
snart  at  være  Protestanter,  snart  Katholiker.  og  kan 
han  forsvare  og  tilraade  Religjonsfo randringer,  saa  bør 
han  fremstaa  og  forsvare  denne  Mening,  som  Luther 
forsvarede  sine  Sætninger  i  Wittenberg  imod  Keiser  og 
Pave.  Det  mærkelige  ved  et  Sandhedsvidne  er  nemlig 
det,  at  for  ham  ere  Fiskere  og  Keisere.  Toldere  og 
Konger  ligegode,  og  hvad  der  er  afskyeligt  for  en  sim- 
pel Person  at  gjøre,  det  er  ogsaa  afskyeligt  for  en 
kongelig  Person,  hvad  der  er  ligegyldigt  for  en  konge- 
lig Person  er  ogsaa  ligegyldigt  for  en  almindelig  Person. 
Men,  Sagen  er  den,  at  den  hele  Talebrug,  som 
Biskop  Martensen  søgte  at  indføre  ved  Biskop  Mynsters 
Død,  at  en  Biskop  —  og  altsaa  enhver  Geistlig  —  er 
et  Sandhedsvidne,  det  er  »noget  ækelt  \^aas,  som  Bi- 
skoppen begyndte  at  flæske  op,   og  som  man  maa  see 

at  faa  bort  jo  før  jo  heller^<  (See  S.  Kierkegaard ,  Øie- 
blikket  Xr.  i,  S.  13'.  En  Geistlig  øver  sig  i  den  Kunst 
at  prædike« ,  som  Biskoppen  omtaler  udførligt  i  sin  Bogs 
2den  Del  (48  o.  f.).  ligesom  en  Skuespiller  i  den  Kunst 
at  deklamere,  og  derfor  kan  han  iS.  140 — S.  142.  3die 
Del;  omhyggeligt  undersøge,  hvorvidt  han  var  heldig  i 
sin  Tale  i  Roeskilde  Domkirke  eller  ei,  og  notere,  at 
>den  fandt  Gjenklang  hos  Tilhørerne-.  Paa  samme 
Maade  mindedes  Sangeren  Chr.  Hansen,  hvorledes  han 
i  Foraaret  1848  sang  Lodsens  Sang  i  >;En  Søndag  paa 
Amager<  saaledes.  at  den  gjorde  gribende  Indtryk  paa 
Tilhørerne,  og  paa  samme  Maade  mindes  de  politiske 
Talere  i  Rigsdagen  deres  Triumfer.  Alt  er  Talekunst, 
og  >.at  Talerne  med  Fløielsforstykke  gjøre  det  bed.st'< 
tror  jeg  gjerne.  ligesaafuldt  som  S.  Kierkegaard.  Men 
naar  saa  er.  da  er  der  ikke  Plads  for  et  Sandhedsvidne, 
kun  den  talentfulde  Embedsmand  og  Taler  bliver  da 
tilbage. 

Det  kan  derfor  ikke  heller  undre,  at  Biskop  Mar- 
tensen aldeles  ikke  har  Øie  for  Kierkegaards  Angreb. 
Han  omtaler  det  3die  Del,  S.  12  o.  f..  og  skjøndt  Kierke- 
gaard meget  snart  vendte  sig  fra  ham  og  kun  angreb 
Geistligheden  overhovedet,  og  i  >.Øieblikkene'^<  igjennem 
et  helt  Aar  viste,  at  det  var  en  evig  Sag.  der  drev 
ham  frem,  kan  Biskoppen  ikke  tro  andet,  end  at  det 
var  et  personligt  Fjendskab  imod  ham,  der  frembragte 

Angrebet.  S.  Kierkegaard  er  død,  og  da  han  var  et 
»Fænomen«  *),  angriber  Biskoppen  ham  endnu  med 
skammelige  Ord,  men  de  levende  samtidige,  Domprovst 
Gude,  Provst  Andresen,  der  tror,  at  den  Hellig- Aand 
er  en  Slags  dyrisk  Magnetisme  (se  hans  Doktordispu- 
tats) og  andre,  de  roses.  Blot  de  nu  ikke  om  tyve  Aar 
maa  faa  en  ligesaa  forandret  Omtale  som  Frederik  den 
Syvende  fik!  A.  S.  Ørsted  roses  ogsaa  meget  og  smukt, 
endskjøndt  han  er  død ;  thi  han  og  Biskoppen  havde 
samme  Grundsyn  paa  Autoriteten.  Ørsted  holdt  paa 
Kongen  og  Kongemyndigheden,  og  Martensen  holder 
paa  Biskoppen  og  Kirkemyndigheden;  men  der  er  den 
Forskjel  imellem  dem,  at  Ørsteds  Ord  om  de  tre  Kon- 
ger, han  tjente  med  Troskab,  stedse  løbe  ud  paa  det 
samme  (se  Ørsteds  Erindringer  af  sit  Liv\  hvorimod 
Biskop  Martensen  forandrer  sin  Dom.  for  at  >den  kan 
finde  Gjenklang  hos  Tilhørerne«.  Hvem  af  de  To, 
Prisen  for  Sandhedskjærlighed  bør  tilkjendes.  er  ikke 
vanskeligt  at  afgjore.  Naa!  Den  ene  var  jo  kun  Jurist, 
den  anden  er  jo  Biskop  og  Skriftefader! 

Dersom  blot  Biskoppen  kunde  lade  sig  nøies  med 
at  være  en  brav  og  brugelig  Embedsmand,  saa  var 
alt    i  Orden,   og   han   vilde   da   ikke   slaa  saa  stort  paa 


*)  Jevnfør  Fædrelandet  1855  Xr.  120:  ^^Biskop  Martensens  Taushed 
er  kristelig  uforsvarlig,  latterlig,  dum — klog,  i  mere  end  een  Hen- 
seende foragtelig«. 

det,  at  han  blev  Gjenstand  for  Kritik.  ]\Ien  til  alt  det 
Raffinement,  en  Stilling  som  Sjællands  Biskop  indbringer 
Besidderen,  kommer  endnu  det,  der  følger  med  at  gaa 
og  gjælde  for  en  hellig  Person,  der  er  Gjenstand  for 
Guds  vedvarende  Omsorg.  Biskoppen  fortæller  selv 
(3die  Del,  S.  224  o.  f.),  hvorledes  hans  Ideal  var  at 
være  Lærer  paa  Universitetet,  der  var  hans  egentlige 
Kald,  men  saa  var  det  Guds  Førelse  der  gjorde  ham 
til  Sjællands  Biskop.  Et  andet  Sted  var  det  rigtignok 
Ørsted,  der  saaledes  >tog  Frederik  den  Syvende  med 
Staalhandsker  < ,  at  Kongen  blev  desperat.  Endvidere 
var  det  Guds  Forelse  og  Planer  med  ham.  Hans 
Martensen,  i^S.  225)  at  han  blev  Ven  med  mange  store 
Mænd  og  trofaste  Venner,  og  fik  en  god  Sundhed  og 
20000  Kroner  til  at  ligge  paa  Landet  for  —  Skade,  at 
Guds  Førelse  kun  lod  de  Hundreder  af  fattige  Børn 
paa  Jægerspris  blive  bespiste  tarveHgt  af  den  Dame, 
med  hvem  Biskoppen  drak  Champagne  paa  den  Konges 
Sundhed,  om  hvem  han  skriver,  at  han  levede  et  uvær- 
digt og  demoraliserende  Liv.  Endelig  er  det  Guds 
Forelse  i^3die  Del.  S.  225)  der  har  bragt  >en  For- 
bindelse tilveie  af  det  Contemplative  og  det  Praktiske, 
der  satte  Biskoppen  istand  til  at  skrive  sin  Ethik«.  Ja, 
det  er  rigtigt,  en  Ethik,  der  kristelig  seet  har  store 
Mangler,  er  et  Værk  af  Gud;  men  saa  er  ogsaa  Hol- 
bergs Danmarks  Historie   det.    og  Heibergs  Vaudeviller 

det;  thi  hvem  vil  nægte,  at  der  i  dem  er  en  mærk- 
værdig Forening  af  »det  Contemplative  og  det  Prak- 
tiske« (Se:  2den  Del  »det  Heibergske  Hus«),  og  saa 
er  ogsaa  Biskoppens  Omtale  af  Frederik  den  Syvende 
det;  thi  ligesaa  contemplativ  den  er  i  1883  ^^  den 
praktisk  ved  Bisættelsen  1863.  O  nei,  kjære  Lærer, 
skulle  vi  være  enige  om  at  holde  Biskoppens  Taler  og 
Bøger  og  menneskelige  Sundhedstilstand  borte  fra  Vor 
Herres  direkte  Indgriben. 

Men  det  bedste  Billede   af  Dr.  H.  Martensens  aan- 
delige  Storhed   faaer   man  ved   at   læse   hans  Beretning 
om    Bispestolens    Besættelse    i    Slesvig.       Historien    er 
ganske  simpel  den,   at  Regjeringen   søger  en  Biskop  til 
Slesvig    og    tilbyder  Martensen    denne   Post.      Det    var 
vanskelige  Tider  og  vanskelige  Forhold,   og  Martensen 
tør    ikke    tage    imod    Tilbudet,    men    Karl   Moltke    og 
andre   foreholder   ham   nu,    at   han   som   født   Slesviger 
har   en   Fordel   som    andre   mangle   og   at   det   er   hans 
Pligt  imod  Fædrelandet  at   bringe   dette  Offer  og  reise 
til   sin  Fødeby  Flensborg  ^2den  Del,    150 — 152).      Han 
giver   da   sit  Løfte,    men   fortryder   det  i  sidste  Øieblik. 
Han   ved    nu   hverken   ud   eller   ind   og   spørger   tilsidst 
en  Nat  sin  Kone   om  Raad,   og   denne   raader  ham   til 
at. blive   hjemme   hvor  han   var,   og   dette  Raad   fulgte 
han,  og  blev.  —  I  en  Geistligs  Mund  er  Historien  ikke 
saa  simpel  og  lyder  ganske  anderledes  forfærdelig.    Han 

har  givet  sit  Ord,  j^men  da  paakom  der  ham  —  midt 
om  Natten  —  en  Anfægtelse«,  »en  indre  Stemme  sagde 
ham,  at  han  ikke  vilde  være  Forholdene  voxen  og  vilde 
komme  i  Modsigelse  med  sig  selv«.  En  Anfægtelse 
skal  nu  i  Almindelighed  overvindes  ved  Aandens  egen 
Magt,  ved  egen  Kamp  i  sit  Indre,  uden  nogen  menne- 
skelig Hjælp,  ene  ligeoverfor  Gud,  ene  med  sin  Sam- 
vittighed ,  men  de  Geistlige  have  en  egen  førelse  for- 
skjellig  fra  andre  dødeliges  og  her  vækkede  Kandidaten 
til  Bispestolen  sin  Kone,  og  se,  hun  kunde  hjælpe  ham 
i  »Anfægtelsen  <.  —  Da  Luther  havde  Anfægtelser  var 
han  ene  i  sin  Celle,  da  S.  Kierkegaard  havde  Anfæg- 
telser var  han  ene  i  sin  Stue.  da  Augustinus  havde 
Anfægtelser,  var  han  ene  i  sin  Hule;  men  saa  vidun- 
derlig er  Guds  Forelse.  at  Dr.  Martensen  havde  sin  Hustru 
ved  sin  Side  og  kunde  »forklare  hende  sin  Tilstand  <. 
Denne  Tilstand  var  ogsaa  mærkværdig;  thi  den  an- 
gik intet  mindre  end  hvorvidt  Dr.  Martensen  »under 
den  daraadende  nationale  Politiks  Foranstaltninger  i 
Hertugdommerne  <,  kunde  fremme  Regjeringens  Sag  og 
arbejde  -med  ganske  Hjerte«.  Man  skulde  nu  tro,  at 
saadan  Politik  vanskelig  kunde  løses  af  Hustruer,  naar 
ikke  Ægtemændene  kan  det;  men  her  fandt  Manden 
Hjælp  i  det  Raad  af  sin  Hustru,  at  han  skulde  bede 
Karl  Moltke  give  ham  sit  Ord  igjen.    (2den  D..  S.   151). 

Dette  skete,  og  saaledes  endte  denne  —  »politiske«  — 
Anfægtelse. 

»Jeg  blev  da  hvor  jeg  var  —  skriver  Biskoppen 
—  og  fornyede  hos  mig  selv  >.mit  Løfte  om  Troskab  i 
den  Stilling,  hvor  jeg  kunde  gjøre  Alt,  hvad  der  skulde 
gjøres,  af  Hjerte«.  Og  se,  saa  fast  var  dette  Løfte, 
saa  dyb  denne  Troskab  imod  Idealet,  Professorvirksom- 
heden, som  jo  var  hans  »egentlige  og  primitive  Kald, 
der  stemmede  med  hans  oprindehge  Begavelse«,  at  han 
et  Par  Aar  efter  gav  Slip  paa  det  for  at  blive  Sjæl- 
lands Biskop  og  lade  Ørsted  >tage  det  med  Staalhand- 
sker«. Hans  Løfte  til  Karl  Moltke  om  at  blive  Biskop 
i  Slesvig,  holdt  han  et  Par  Uger,  nu  gjorde  Fornyelsen 
i  hans  Indre,  at  han  holdt  sit  Løfte  i  de  Par  Aar  hvori 
Biskop  Mynster  endnu  levede.  Han  lærte  ogsaa  heraf 
»at  man  ikke  af  Mennesker  skal  lade  sig  overtale  til 
vigtige  Beslutninger,  selv  ikke  naar  Pligterne  imod  Fæ- 
drelandet paaberaabes«,  men  dog  var  det  jo  hans  Kone, 
der  overtalte  ham  til  at  følge  Hensynet  til  sig  selv, 
fremfor  til  Pligterne  imod  Fædrelandet.  I  1853  reiste 
han  saa  til  Slesvig  og  fandt  naturligvis,  at  han  havde 
handlet  rigtigt,  og  det  faldt  ham  aldrig  ind.  at  netop 
hans  Biskopgjerning  i  Slesvig  vilde  kunne  have  gavnet 
meget,  om  han  da  havde  virket  med  Iver  og  Troskab 
i  Landets  og  Frederik  den  Syvendes  Livssag. 

Dette  skete    i   1852.     ]\Ien  se,   i  1865  blev    der  til- 

budt  Biskoppen  at  blive  kongelig  Konfessionarius.  Igjen- 
nem  »dybe  Anfægtelser«  havde  han  jo  lært,  at  man 
ikke  skulde  lade  sig  overtale  af  andre  Mennesker,  og 
havde  lovet  >kun  at  gjore  det.  som  han  kunde  gjøre 
af  Hjerte«.  Nu  lod  han  sig  dog  overtale,  endskjøndt 
han  folte,  at  han  ikke  var  skikket  til  Posten,  men  det 
maa  siges  til  hans  Undskyldning ,  at  det  ikke  var  af 
»noget  Menneske'<,  thi  det  var  af  to  (sdie  Del.  S.  152), 
Kongen  og  Dronningen .  og  at  han  saa  udrettede  sin 
Gjerning  af  Hjerte,  tør  man  ikke  betvivle.  Denne  Gang 
mærkes  ikke  Anfægtelser;  det  Hele  gaaer  let  og  glat, 
efterat  Forretningen  forst  er  bleven  indledet  af  Over- 
kammerherre Oxholm  i  Frue  Kirke  (3die  Del,  S.  152), 
hvor  Biskoppen  Øieblikket  i  Forveien  havde  talt  over 
sin  afdøde  »elskede  Ven  »Paulli'<.  Og  dog  havde  her 
været  Brug  for  »Anfægtelser^ ,  da  et  Embede  som 
Skriftefader  i  hoieste  Grad  er  en  kristelig  Bestilling, 
hvorimod  Bispestolen  i  Slesvig  helst  burde  besættes 
efter  politiske  Hensyn. 

Se.  kjære  Læser,  dette  er  den  Mand.  den  hel- 
støbte Personlighed,  som  nu  i  28  Aar  har  været  Hove- 
det for  den  danske  Geistlighed.  Selv  erkjender  han.  at 
han  ver  fattig  paa  Raad« ,  og  det  med  Sandhed;  thi 
kun  den .  der  har  Karakter ,  er  raadsnar.  Og  dog  tror 
han.  at  han  er  et  Sandhedsvidne,  der  staar  fast  i 
Livets  Kampe  og  specielt  føres  frem  af  Gud,  endskjøndt 


han  overalt  sammenblander  Talekunst  og  Inderlighed. 
Guds  Tjeneste  og  Kongens  Tjeneste,  Religjøsitet  og 
Verdslighed,  »hoiere  Xaturtilskyndelse«  og  Guds  Virken 
i  Mennesket,  vakler  hid  og  did,  og  forst  bagefter  op- 
dag-er hvortil  »Gud  har  ledet  ham«.  Her  tale  vi  ikke 
om  ham  som  Mester  i  »den  Kunst  at  prædike« ,  eller 
som  Hegelianer  eller  Dogmathiker  eller  Ethiker.  Hans 
Liv  har  bragt  ham  sammen  med  to  religjøse  Storheder: 
Grundtvig  og  S.  Kierkegaard.  For  den  første  serverer 
han  baade  Ros  og  Daddel,  for  den  Sidste  har  han  kun 
Uvillie  og  Skjældsord ,  men  naar  hans  Bøger  med  de 
mange  Oplag  forlængst  ere  i  Papirmøllen,  og  hans  Navn 
er  glemt,  vil  Grundtvigs  og  Kierkegaards  mindes:  den 
Førstes,  fordi  han  fordrede  Livsvækkelse  af  Troen  og 
Frihed  i  Kirkelivet,  hvad  Martensen  modsætter  sig,  den 
Sidstes,  fordi  han  fordrede  Inderlighed  i  Troen  og  pro- 
testerede imod  Biskop  Martensens  Paafund,  at  de  danske 
Præster  istedenfor  at  være  blotte  Embedsmænd  skulde 
være   »jevnt  avancerende  Sandhedsvidner«. 

Hans  Liv  har  bragt  ham  sammen  med  to  Konger, 
hvem  han  har  tjent  i  en  lang  Aarrække.  Lad  ham 
bøie  sig  for  den  levende  —  han  bør  ikke  andet;  lad 
ham  rose  den  levende  —  han  kan  med  Sandhed  ikke 
gjøre  andet;  —  lad  ham  glæde  sig  over  den  levendes 
koneelisre  Xaade  —  det  er  det  mindste  man  kan  for- 
lange.     Men  den  døde  Konges  INIincle  maa  ikke  plettes 

af  ham.  Han  er  ikke  Manden,  der  har  Ret  dertil. 
Kong  Frederik  den  Syvende  gav  Folket  Frihed ,  Mar- 
tensen er  den  fjendsk;  Kong  Frederik  gjorde  Alt  for 
at  knytte  Slesvig  til  Danmark,  Martensen  vilde  ikke 
række  ham  en  hjælpende  Haand  fra  Slesvigs  Bispestol; 
Kong  Frederik  knyttede  et  uopløseligt  Taknemmelig- 
hedsbaand  imellem  sig  og  Kong  Kristian  den  Niende, 
Martensen  søger  at  løse  det;  Kong  Frederik  elskede 
den  menige  og  jævne  Mand,  Martensen  befinder  sig 
bedst  i  de  fine  og  dannede  Kredse;  Kong  Frederik  var 
ægte  dansk,  Martensen  er  halv  tysk  ved  Studium  og  i 
Aandsretning.  Imellem  disse  er  da  ingen  Overensstem- 
melse, de  ere  to  modsatte  Naturer.  Men  er  det  saa, 
lad  saa  os  vedblive  at  glæde  os  over  vore  gode  Minder, 
lad  os  holde  Frederik  den  Syvende  i  Ære.  og  lad  os 
ikke  rokkes  ved  Ordene  fra  den  Mand  til  hvem  Frederik 
den  Syvende  sagde:  »Jeg  troede  at  deres  An- 
skuelser ikke  vare  ganske  rene«. 

Politisk  Mosaik  ' 

af 

14 .   ]j  •   ]fl  il  1 1  e  II , 

cand.  polit. 

50  Øre. 


Ministeriet  og  Forsvarssagen, 

belyst 


af 

K  j  endsgj  erningerne . 
50  øre. 


A.  Gieses  Boghai 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


j 


BRIEF 

BJ 

0041466 


■.i^ij 


O  CO 


:iu  £i! 


^= 

UJ 

CO 

>  — 

O  o 

Q-  o 

Z 

u_ 

-i-Ti-L  to 
CO  O 

'/  '.■•; 


.  J-i-...-  4—. 


t^^^:- 


?H-t 


iCr  riirr:^ 

^ftfe:' 

ifellipa. 


•.•.i.Cji 


• 


